Rand hou die VSA fyn dop | Netwerk24
Deur Elvira Wood 31 Julie 2019 06:25
'n Dollar sou jou vroeg Woensdagoggend R14,19 kos. Foto: Argief
Die rand wag duidelik vir nuus uit die VSA.
Die geldeenheid het Dinsdag baie bestendig verhandel. Dit was ongeag die nuus dat Eskom ’n massiewe verlies van bykans R21 miljard gely het én dat hy al sy hoop op die staat sit om hom uit sy geldnood te red.
Die rand het vroeg Woensdagoggend teen R14,15 teenoor die dollar verhandel.
Die groot veranderlike dié week gaan die Federale Reserweraad (Fed) in die VSA se besluit oor rentekoerse wees.
Die Fed besluit Woensdag daaroor.
’n Laer rentekoers in die VSA kan druk op die dollar plaas omdat dit ander beleggings waar meer rente verdien word, aantrekliker maak.
Die verwagting is egter lank reeds dat die Fed wel rentekoerse gaan snoei en daar sal gesien moet word in hóé ’n mate beleggers só ’n aanpassing reeds ingereken het.
Die rand verhandel vroeg Woensdagoggend teen R17,24 teenoor die Britse pond en R15,83 teenoor die euro.
Goud: $1 440,90 per fynons
Platinum: $875 per ons
Olie: $65,16 per vat
Bitcoin: $9 660,71/R144 250
Ethereum: $211,37/R3 156
Meer oor: Federale Reserweraad | Vsa | Rand | Dollar
Vrae oor Eskom knou rand
Dollar bult spiere, rand sak terug